KÄSKKIRI

Tartu	07.04.2025 nr 574

Kutseõppe õppekava kinnitamine
Õppekava kehtetuks tunnistamine 

Kutseõppeasutuse seaduse § 15 lg 2 p 6, Kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 1 ja § 15 lg 2 ning KVA nõukogu 05.03.2025 istungi protokolli nr KV-0.2-3.5/25/207 alusel

1.	Kinnitan Kaitseväe Akadeemia kutseõppe õppekava „Sõjaväeline juhtimine vanemallohvitseridele“ (lisatud).

2.	Tunnistan alates 01.09.2025 kehtetuks Kaitseväe Ühendatud Õppeasutuste ülema 20.05.2015 käskkirja nr 30 kinnitatud õppekava „Sõjaväeline juhtimine vanemallohvitseridele“.

3.	Enne punktis 1 nimetatud õppekava kinnitamist akadeemilisel puhkusel viibival õppuril on õigus ja kohustus täita õppekava, mille järgi ta on õppima asunud. Sellisel juhul rakendatakse õppurile 20.05.2015 käskkirjaga nr 30 kinnitatud õppekava.

4.	Punktis 1 nimetatud õppekava jõustub alates 01.09.2025.

5.	Kaitseväe Akadeemia kommunikatsiooni- ja turundusgrupil tagada punktis 1 nimetatud õppekava avaldamine Kaitseväe Akadeemia kodulehel hiljemalt 01.08.2025.

6.	Käskkiri teha teatavaks Kaitseväe juhataja alluvuses olevatele struktuuriüksuste ülematele ning teadmiseks Kaitseliidu ülemale ja Kaitseressursside Ametile.

[ allkirjastatud digitaalselt ]

Viktor Kalnitski
Brigaadikindral
Kaitseväe Akadeemia ülem